ນັກ​ວິ​ທະ​ຍາ​ສາດ ສ້າງ​ລະ​ບົບ ​ເຕືອນ​ໄພ ແຜ່ນ​ດິນ​ໄຫວ ​ຊະ​ນິດ​ໃໝ່​ ສຳ​ລັບ​ຄົນ​ ໃນ ສະ​ຫະ​ລັດ
ລະ​ບົບ ShakeAlert 2.0 ໄດ້​ຖືກ​ອອກ​ແບບ ​ໂດຍ​ອົງ​ການ​ສຳຫຼວດ ​ທໍ​ລະ​ນີ​ວິ​ທະ​ຍາ ແລະ ຫ້ອງທົດລອງ ວິຊາແຜ່ນດິນໄຫວ ມະຫາວິທະຍາໄລ ຄາລິຟໍເນຍ ທີ່ເມືອງ ເບີກລີ.
ຜູ້ອາໄສຢູ່ໃນລັດ ຄາລິຟໍເນຍ ໄດ້ກຽມພ້ອມສຳລັບສິ່ງທີ່ອາດເປັນແຜ່ນດິນໄຫວຂະ ໜາດໃຫຍ່ໃນຄັ້ງຕໍ່ໄປ ບັນດານັກວິທະຍາສາດ ໄດ້ພັດທະນາລະບົບເຕືອນໄພລ່ວງ ໜ້າຊະນິດໃໝ່ ທີ່ອາໄສການເຊັນເຊີ ແລະຂັ້ນຕອນການຄຳ ເພື່ອຊ່ວຍກະກຽມ ນັກ ຂ່າວ ດີນາ ມິດແຊລ ມີລາຍງານ, ເຊິ່ງ ພຸດທະສອນ ຈະນຳລາຍລະອຽດ ມາສະເໜີ ທ່ານ ໃນອັນດັບຕໍ່ໄປ ປະຊາຊົນໃນລັດ ຄາລິຟໍເນຍ ໄດ້ເຂົ້າຮ່ວມໃນການຝຶກຊ້ອມປະຈຳປີ ເພື່ອຊ່ວຍກະ ກຽມ ເພື່ອຮັບມືກັບສິ່ງ ທີ່ບັນດານັກສຶກສາວິທະຍາສາດ ເວົ້າວ່າ ອາດເປັນການເກີດ ແຜ່ນດິນໄຫວ ໃນລັດດັ່ງກ່າວ ໃນເວລາໃດກໍໄດ້ ບັນດານັກວິທະຍາສາດຍັງຫຍຸ້ງກັບການກະກຽມ ລະບົບແຈ້ງເຕືອນແຜ່ນດິນໄຫວ ຊະນິດໃໝ່ ທີ່ອົງການສຳຫຼວດທໍລະນີວິທະຍາໄດ້ເປີດຕົວເມື່ອບໍ່ດົນມານີ້ ທີ່ເອີ້ນວ່າ “ການເຕືອນຄວາມສັ່ນສະເທືອນ ຫຼື Shake Alert ” ຜູ້ຊຳນານວິຊາແຜ່ນດິນໄຫວ ໄດ້ເອີ້ນລະບົບໃໝ່ນັ້ນວ່າ ມີຄວາມຊຳນິຊຳນານທີ່ສຸດ ໃນໂລກ ທ່ານ ຣິເຈີດ ອາລເລັນ, ຈາກຫ້ອງທົດລອງວິຊາແຜ່ນດິນໄຫວ, ມະຫາວິທະຍາໄລ ລັດຄາລິຟໍເນຍຢູ່ເມືອງເບີກລີ ກ່າວວ່າ “ຂ້າພະເຈົ້າຄິດວ່າ ລະບົບດັ່ງກ່າວແມ່ນລະ ບົບການເຕືອນໄພລ່ວງໜ້າທີ່ທັນສະໄໝທີ່ສຸດໃນໂລກ ໃນເລື່ອງທີ່ມັນບໍ່ພຽງແຕ່ຮູ້ ວ່າ ເມື່ອໃດແຜ່ນດິນໄຫວຈະເລີ່ມຂຶ້ນ ໃນແຜ່ນດິນໄຫວ ທີ່ມີຂະໜາດໃຫຍ່ຫຼາຍເທົ່າ ນັ້ນ, ມັນຈະເລີ່ມບອກລາຍລະອຽດແຜນທີ່ ຂອງຂອບເຂດຮອຍເລື່ອນຂອງເປືອກ ໂລກ ” ລະບົບ ShakeAlert 2 0 ໄດ້ຖືກອອກແບບໂດຍອົງການສຳຫຼວດທໍລະນີວິທະຍາ ແລະ ຫ້ອງທົດລອງວິຊາແຜ່ນດິນໄຫວ ມະຫາວິທະຍາໄລ ຄາລິຟໍເນຍ ທີ່ເມືອງ ເບີກ ລີ ເພື່ອແຈ້ງການເຕືອນ ກ່ຽວກັບ ແຜ່ນດິນໄຫວລ່ວງໜ້າ ໃຫ້ປະຊາຊົນຫຼາຍລ້ານຄົນ ທີ່ອາໄສຢູ່ໃນລັດ ຄາລິຟໍເນຍ, ລັດວໍຊິງຕັນ ແລະ ອໍເຣກອນ ດຣ ເພັກກີ ແຮລເວັກ ຈາກຫ້ອງທົດລອງວິຊາແຜ່ນດິນໄຫວ, ມະຫາວິທະຍາໄລລັດ ຄາລິຟໍເນຍ ເບີກລີ ກ່າວວ່າ “ການເຕືອນ ກ່ຽວກັບ ແຜ່ນດິນໄຫວລ່ວງໜ້າແມ່ນ ຄວາມພະຍາຍາມທີ່ຈະສະແດງໃຫ້ເຫັນແຜ່ນດິນໄຫວໄວຫຼາຍໆ ຫຼັງຈາກມັນໄດ້ເລີ່ມ ຂຶ້ນ ແຜ່ນດິນໄຫວນີ້ໄດ້ເລີ່ມຂຶ້ນ, ແລະ ມັນກໍໃຫຍ່ຫຼາຍ, ຫາບ່ອນກຳບັງ ແລະ ເກາະ ໄວ້ໃຫ້ແໜ້ນ ” ລະບົບ ShakeAlert ຈະໃຊ້ເຄືອຂ່າຍຂອງເຊັນເຊີຕ່າງໆ ເພື່ອເຂົ້າຫາຄື້ນແຜ່ນດິນ ໄຫວ ທີ່ສັ່ນຜ່ານພື້ນດິນ ເມື່ອແຜ່ນດິນໄຫວໄດ້ເລີ່ມຂຶ້ນ ດຣ ແຮັລເວັກ ກ່າວວ່າ “ສິ່ງທີ່ເຈົ້າເຫັນຢູ່ຟາກນີ້ ແມ່ນອຸປະກອນແຜ່ນດິນໄຫວ ສຳ ລັບສະຖານີເຕືອນແຜ່ນດິນໄຫວລ່ວງໜ້າ 7 ຄັ້ງ, ເຊິ່ງແມ່ນເຄື່ອງວັດການສັ່ນສະ ເທືອນ, ນີ້ແມ່ນອົງປະກອບທີ່ມີຄວາມລະອຽດສູງຫຼາຍ ແລະ ລະອຽດອ່ອນຫຼາຍ ນີ້ ແມ່ນເຄື່ອງວັດແທກຄວາມໄວ, ມັນສາມາດວັດແທກຄວາມໃຫຍ່ຂອງແຜ່ນດິນໄຫວ ໄດ້ ” ທ່ານ ຣິເຈີດ ອາລເລັນ ກ່າວວ່າ “ພວກເຮົາມີເຊັນເຊີທີ່ຖືກແຈກກະຈາຍໄປທົ່ວພື້ນ ຜິວ ແຕ່ຫຼັງຈາກນັ້ນ ພວກເຮົາກໍມີຂັ້ນຕອນວິທີ ທີ່ຮັບຮູ້ຮູບຮ່າງ ຂອງຮອຍເລື່ອນຂອງ ໂລກທີ່ມັນກຳລັງແຕກນັ້ນ, ບໍລິເວນຂອງຮອຍແຕກແທ້ທີ່ມັນກຳລັງເລື່ອນ ແລະນັ້ນ ແມ່ນສິ່ງທີ່ພິເສດ ບໍ່ມີລະບົບໃດທີ່ມີຄືແນວນັ້ນ ” ຕາມຫຼັກການແລ້ວ, ລະບົບໃໝ່ດັ່ງກ່າວ ຈະຊ່ວຍໃຫ້ຄົນຊອກຫາບ່ອນທີ່ປອດໄພໄວ ຂຶ້ນ, ເຊິ່ງສຳຄັນສຳລັບບ່ອນທີ່ປະຊາຊົນອາໄສຢູ່ຕາມຮອຍເສັ້ນເລື່ອນຂອງແຜ່ນດິນ ໄຫວ ((Dr Peggy Hellweg,Seismology Lab, University of California-Berkley))